Съзнателна медицина, Джил Едуардс
Съзнателна медицина, Джил Едуардс
---------------------------------


### Сътворете здраве и благополучие в съзнателната вселена.



> Съзнателна медицина“ ни показва каква може да бъде медицината, ако приложим всичко, което знаем за тялото, за неговите енергии и за интелигентните енергийни полета, които ни заобикалят и протичат през нас. Книгата е всеобхватна и ни запознава с едни от най-вълнуващите нови идеи и лечебни методи.“
> 
> Дона Идън, енергиен лечител и автор на „Енергийна медицина“
> 
> „Пълна с мъдрост, прозрения и практически предложения, тази книга е наистина важна за всеки, който се интересува от здравето и изцелението.“
> 
> Пенелопи Куест, Рейки майстор и автор на бестселъра „Рейки за цял живот“


В тази книга клиничният психолог Джил Едуардс описва научната революция, която в момента се осъществява в сферата на физиката и биологията и е на път да трансформира традиционната медицина. По един завладяващ начин тя ни представя ръководната роля, която  съзнанието играе за нашето физическо и душевно благоденствие. Джил разкрива как стресът и травмата водят до емоционални и физически болести, защо емоциите са толкова важни за нашето благоденствие и как мислите влияят на нашата ДНК.

По достъпен начин тя обединява най-новите открития в областта на квантовата физика и новата биология с всеобхватните си знания в областта на съвременните алтернативни терапии и така създава единството между тялото и съзнанието. Книгата не само обяснява защо духовното и емоционално изцеление е жизненоважно за физическото здраве, но и повежда читателя на истинско пътешествие към себеоткриването. Освен това Джил споделя своето лично пътуване през рака към изцелението и ни показва как да стигнем до „чудесата“ на ежедневния живот. Тялото е интелигентно, съзнателно и безкрайно услужливо и когато приемем болестта като водач и учител, тя може да ни помогне да израснем и да еволюираме.

Ако страдате от някакви симптоми, ако сте лекар, лечител или просто човек, който иска да бъде здрав и щастлив – тази книга е ваш пътеводител в света на съзнателната медицина. Тя очертава радикално нов подход към здравето и ще ви разкрие как да си върнете здравето и благоденствието, без да се уповавате на фармацевтичната индустрия.

**Джил Едуардс** е квалифициран клиничен психолог, учител и водеща фигура сред авторите на духовна литература, на книги за самоусъвършенстване и разкриване на личната сила и потенциал. Тя работи в сферата на метафизиката, шаманизма и енергийната психология и провежда семинарите "Да живееш с вълшебство".